**ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

**ΠΑΙΔΑΓΩΓΙΚΟ ΤΜΗΜΑ ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

ΤΙΤΛΟΣ ΜΑΘΗΜΑΤΟΣ

***Η αφήγηση στην προσχολική εκπαίδευση: Διδακτικές εφαρμογές***

**ΔΙΔΑΣΚΟΥΣΑ: ΤΣΙΛΙΜΕΝΗ ΤΑΣΟΥΛΑ**

**Εξάμηνο σπουδών: 6ο**

**Σκοπός:** Η γνωριμία με την τέχνη και τις τεχνικές της αφήγησης καθώς και η διαπίστωση της αναγκαιότητάς της στην σύγχρονη εποχή. .
.
**Στόχοι:** Η προσέγγιση της αφήγησης ως τέχνη, ως εκπαιδευτική μέθοδος και μαθησιακό εργαλείο για την αξιοποίησή της στο χώρο της εκπαίδευσης. Γνωριμία με τα αφηγηματικά είδη, τα είδη της αφήγησης και  μύηση των φοιτητών/τριών σε τεχνικές αφήγησης. Η διεπιστημονική χρήση της αφήγησης.

**Περίγραμμα:** Η  αφήγηση συγκεντρώνει το ενδιαφέρον πολλών επιστημονικών πεδίων και αποτελεί τον βασικό πυρήνα της αειφορίας του λόγου στη σύγχρονη εποχή. Υπό το νέο πρίσμα διαβίωσης του ανθρώπου, εξετάζεται ο ρόλος της και η σπουδαιότητά της κυρίως ως μέσο ψυχαγωγίας και  μύησης σε παγκόσμια και πολυ-πολιτισμικά ζητήματα. Σκιαγραφείται η εξέλιξη της αφήγησης και το πέρασμά της  από την εποχή της προφορικότητας στη σημερινή εποχή, παρουσιάζονται τα είδη των αφηγητών, καθώς και οι μορφές αφήγησης με τα ιδιαίτερα χαρακτηριστικά τους μέσα από πλούσιο βιντεοσκοπημένο υλικό αυθεντικών αφηγήσεων. Εξετάζονται οι λόγοι και η αναγκαιότητα διασύνδεσης της αφήγησης με την εκπαίδευση. Τέλος οι φοιτητές/τριες εξασκούνται σε  τεχνικές αφήγησης μ ετη μορφή εργαστηρίου και εφαρμζουν στην πράξη την δραστηριότητα της αφήγησης. Ακόμη σχεδιάζουν δραστηριότητες διασύνδεσης της αφήγησης με άλλα επιστημονικά πεδία μέσω διαφόρων αφηγηματικών κειμένων. Δίδεται ιδιαίτερη έμφαση σε δραστηριότητες αξιοποίησης και εφαρμογής της αφήγησης για την καλλιέργεια της φιλαναγνωσίας στο σχολικό περιβάλλον. Στο μάθημα όταν υπάρχει δυνατότητα, προσκαλείται αφηγητής που αφηγείται και συζητά με τους φοιτητές προκειμένου να δοθεί η ευκαιρία αμεσότητας με την τέχνη αυτή.

 **Σύνδεση με Π.Α.:** Το μάθημα συνδέεται με την Πρακτική Άσκηση των φοιτητών/τριών, γιαυτό μέρος του μαθήματος αφιερώνεται στην εξάσκησή τους στην αφηγηματική τέχνη. Η υλοποίηση μικροδιδασκαλιών από τους φοιτητές επαφίεται στην κρίση της διδάσκουσας. Στο πλαίσιο του μαθήματος υπάρχει υποχρεωτική εργασία/σχεδιασμός δραστηριοτήτων (αφήγησης ή εφαρμογή δραστηριότητας διδακτικής λογοτεχνικού κειμένου.
ΣΗΜΕΙΩΣΗ: Συχνά και προαιρετικά οι φοιτητές συμμετέχουν στο φεστιβάλ αφήγησης Ολύμπου που διοργανώνει το πανεπιστήμιο

**Αξιολόγηση:** Η αξιολόγηση του μαθήματος περιλαμβάνει γραπτές εξετάσεις στο τέλος του εξαμήνου. Απαραίτητη προϋπόθεση για τη συμμετοχή των φοιτητών/τριών στις εξετάσεις αποτελεί η ανταπόκρισή τους στο σχεδιασμό/εφαρμογή/ παράδοση τύπου και μορφής «εργασίας», την οποία ορίζει εκάστοτε η διδάσκουσα. Η υλοποίηση διδακτικών εφαρμογών από τους /τις φοιτητές/τριες, είτε με τη μορφή μικροδιδασκαλιών είτε με τη μορφή γραπτής εργασίας, αξιολογείται συνδυαστικά με τη συμμετοχή τους στις εξετάσεις στο τέλος του εξαμήνου.
.

**Λέξεις κλειδιά**: αφήγηση, προφορική αφήγηση, ανάγνωση, αφηγητής, αφηγηματικές τεχνικές, διεπιστημονική αξιοποίηση της αφήγησης, φιλαναγνωσία, διδακτική λογοτεχνίας, αφηγηματικό υλικό, διαπολιτισμικότητα και αφήγηση

**Διδακτέα - εξεταστέα ύλη και βιβλιογραφία του μαθήματος:** Ως διδακτέα και εξεταστέα ύλη του μαθήματος θεωρείται το περιεχόμενο των μαθημάτων/ διαλέξεων.

**ΔΙΑΡΘΡΩΣΗ/ΠΕΡΙΕΧΟΜΕΝΑ ΤΟΥ ΜΑΘΗΜΑΤΟΣ**

1. Εισαγωγικά

2. Σύντομη ιστορική διαδρομή της αφήγησης. Ανάγκη γέννησης και εξέλιξη. Από την προφορικότητα στην εγγραμματοσύνη.

3. Η αφήγηση στη σύγχρονη εποχή. Διοργάνωση γιορτών και φεστιβάλ.

4.Ο λαικός παραμυθάς, ο έντεχνος αφηγητής. Χαρακτηριστικά, ομοιότητες και διαφορές

5. «Συνάντηση» με λαϊκούς και έντεχνους αφηγητές (έλληνες και ξένους). Πορτρέτα αφηγητών και οι απόψεις τους για την αφήγηση

6. Τεχνικές αφήγησης(άσκηση/εργαστήριο)

7. Η αφήγηση και η σύνδεσή της με την εκπαίδευση. Ο εκπαιδευτικός ως αφηγητής. Η αφήγηση στο σχολείο/νηπιαγωγείο

8. Η αφήγηση ως θεραπευτικό/ψυχαγωγικό μέσο. Προφορική αφήγηση/ανάγνωση

9. Αφηγηματικό υλικό. Οι πηγές. Το παραμύθι.

10. Είδη παραμυθιού. επαφή και γνωριμία με παραμύθια. Πορεία και προϋποθέσεις

11. Το λαϊκό παραμύθι. Τεχνικές αφήγησης/ανάγνωσης. Ο ρόλος της εικόνας. Ψηφιακή

αφήγηση

12. Διδακτική του παραμυθιού/σχεδιασμός δραστηριοτήτων

13. Αξιοποίηση της αφήγησης στη διαπολιτισμική εκπαίδευση. Project

14. Παρουσιάσεις εργασιών

**Βασική βιβλιογραφία:**

Τσιλιμένη Τασούλα(επιμ.)(2011 ), Αφήγηση και Εκπαίδευση: Εισαγωγή στην Τέχνη της Αφήγησης, Αθήνα: Επίκεντρο

Βασίλειος Δ. Αναγνωστόπουλος(2013), *Για την Αφήγηση και τους Αφηγητές*, Καρδίτσα

Λαμπρέλλη Ευαγγελία(2010), *Λόγος εύθραυστος κι αθάνατος,* Αθήνα: Πατάκης

**Περαιτέρω προτεινόμενη βιβλιογραφία/sites:**

Πελασγός Στέλιος(2008), *Τα μυστικά του παραμυθά,* Αθήνα: Μεταίχμιο

Cristian Salmon(2008), *Storytelling,* *η μηχανή που κατασκευάζει ιστορίες*, Αθήνα: Πολύτροπο

Βαρβούνης Μ.Γ.(1998),*Αφήγηση και αφηγητές στα ελληνικά παραμύθια*, Αθήνα: Καστανιώτης

Καπλάνογλου Μ.(2001),*Παραμύθι και αφήγηση στην Ελλάδα: μια παλιά τέχνη στη σε μια νέα εποχή*, Αθήνα: Πατάκης

Ντορίτα Παπαλιού(επιμ.) (1996), *Άκου μια ιστορία*, Αθήνα: Ακρίτας

Louis-Jean Calvet(1995),  *Η προφορική παράδοση*, Αθήνα: Καρδαμίτσας

Αγγαλίδου Ε.& Τσιλιμένη Τ.(2009), *Η αφήγηση ως εργαλείο μάθησης στην Περιβαλλοντική εκπαίδευση,* Αθήνα: Καστανιώτης

Τσιλιμένη Τ.(2013), *Η αφήγηση ιστοριών για την προώθηση της διαπολιτισμικής εκπαίδευσης: Ζητήματα εφαρμογής και παραδείγματα,* στο «Διαπολιτισμικός διάλογος στην εκπαίδευση», Αθήνα: Διάδραση, σελ.451

Στέφανος Ροζάνης(2013), *Μύθος και αφήγηση στο σύγχρονο κόσμο-Διαλέξεις για τον γνωστικισμό,* Λιβαδειά: ΣΥΓΧΡΟΝΗ ΕΚΦΡΑΣΗ

Για τεχνικές:

<http://www.grtleeds.co.uk/storytelling/wendy.html>

<http://www.youtube.com/watch?v=mOA8mUflH-Q>

<http://www.amandalewan.com/blog/digital-storytelling/25-21-awesome-storytelling-techniques>

Αφηγητές/αφηγήσεις

* [**http://www.storynet.org/resources/howtobecomeastoryteller.html**](http://www.storynet.org/resources/howtobecomeastoryteller.html)
* [**http://www.youtube.com/watch?v=LKK-d-z5-SU**](http://www.youtube.com/watch?v=LKK-d-z5-SU)[**http://www.crickcrackclub.com/MAIN/HOME.HTM**](http://www.crickcrackclub.com/MAIN/HOME.HTM)
* [**http://stroumpouli.blogspot.gr/**](http://stroumpouli.blogspot.gr/)
* [**http://www.musicale.gr/ermineftes/stroumbouli\_sounds\_organa.html**](http://www.musicale.gr/ermineftes/stroumbouli_sounds_organa.html)
* [**http://www.storytelling.gr/**](http://www.storytelling.gr/)
* [**http://www.youtube.com/watch?v=ATFMDGgdOZM**](http://www.youtube.com/watch?v=ATFMDGgdOZM)
* [**http://www.youtube.com/watch?v=RhY5lNvTWlQ**](http://www.youtube.com/watch?v=RhY5lNvTWlQ)
* [**http://www.youtube.com/watch?v=EOiVbEpMJH8**](http://www.youtube.com/watch?v=EOiVbEpMJH8)
* [**http://www.youtube.com/watch?v=GbqFsCVz0nE**](http://www.youtube.com/watch?v=GbqFsCVz0nE)
* [**http://www.youtube.com/watch?v=iIJg6rf4VOA**](http://www.youtube.com/watch?v=iIJg6rf4VOA)